**Polasaí Iontrála Scoil Phobail Mhic Dara**

**Carna, Co na Gaillimhe**

**Uimhir rolla: 91411K**

**Pátrúin na Scoile: Siúracha na Trocaire agus Bord Oideachais agus Oiliúna na Gaillimhe agus Ros Comáin**

## **Réamhrá**

Comhlíonann an Polasaí Iontrála seo ceanglais an Achta Oideachais 1998, an Achta Oideachais (Iontráil i Scoileanna) 2018 agus an Achta um Stádas Comhionann 2000. Agus an polasaí seo á dhréachtú, chuaigh bord bainistíochta na scoile i gcomhairle le foireann na scoile, le pátrún na scoile agus le tuismitheoirí leanaí atá ag freastal ar an scoil.

D'fhaomh an pátrún scoile an polasaí ar an 01/10/2020(leasaithe ar 31 Eanáir 2023). Tá sé foilsithe ar shuíomh gréasáin na scoile agus cuirfear ar fáil i gcóip chrua é ar iarratas d'aon duine a iarrann é.

Tá na dátaí agus na hamlínte ábhartha do pholasaí iontrála Scoil Phobail Mhic Dara leagtha amach san fhógra maidir le hiontráil bhliantúil na scoile a fhoilsítear go bliantúil ar shuíomh gréasáin na scoile seachtain amháin ar a laghad roimh thús an phróisis iontrála don scoilbhliain lena mbaineann.

Ní mór an polasaí seo a léamh i gcomhar leis an bhfógra maidir le hIontráil Bhliantúil na scoile don scoilbhliain lena mbaineann.

Foilsítear an fhoirm iarratais i gcomhair iontrála ar shuíomh gréasáin na scoile agus cuirfear cóip chrua di ar fáil d’aon duine a iarrann sin.

## **Spiorad sainiúil agus cuspóirí ginearálta na scoile**

Is iarbhunscoil ilchreidmheach comhoideachais í Scoil Phobail Mhic Dara faoi chomhphátrúnacht Cuallacht Siúracha na Trócaire agus Bord Oideachais agus Oiliúna na Gaillimhe agus Ros Comáin (BOOGR).

Cuireann Pobalscoileanna córas oideachais iar-bhunscoile cuimsitheach ar fáil atá oscailte do na leanaí ar fad sa phobal áitiúil.  Cuireann cur chuige nuálach i dtreo churaclam lena mbaineann réimse leathan a sheachadadh go mór le folláine spioradálta, mhorálta, intinne, fhisiciúil agus shóisialta daltaí ina bpobal féin.  Is féidir le Pobalscoileanna foghlaim a chur ar fáil a mhairfidh ar feadh an tsaoil ina bpobal áitiúil trí chláir oideachais d'aosaigh a sheachadadh.

Bunaíodh ár scoil faoin nGníomhas Iontaobhais agus osclaíodh í i 1972.   Tá luachanna BOOGR mar Chomhlacht Stáit il-sainchreidmheach agus na traidisiún, luachanna Críostaí agus cuspóirí a bhí ag Cuallacht Siúracha na Trócaire lena bunú cumhdaithe i meon saintréitheach agus i saol na scoile agus tá ardmheas orthu.

Is iad bunluachanna Scoil Phobail Mhic Dara ná cúram, meas, muintearas, cuimsiú, comhionannas, ceartas agus cothroime.  Tagann na luachanna seo le chéile chun atmaisféar a chur ar fáil ina gcabhraítear le barr feabhais a bhaint amach i múineadh agus i bhfoghlaim agus chun tacú leis an atmaisféar sin.  Déanaimid dianiarracht cuidiú le gach dalta chun a c(h)umas iomlán a bhaint amach i dtimpeallacht atá suaimhneach, lách agus cruthaitheach.

Tá ár luachanna le brath ar an gcaoi a dtugaimid faoi chúrsaí i bpobal na scoile.  Aithnítear luach ar leith agus luach intreach gach ball de phobal na scoile agus léirítear meas ina leith chomh maith.   Caitear go cothrom le cách beag beann ar chine, inscne, reiligiún/creideamh, aois, stádas teaghlaigh, stádas pósta, stádas sibhialta, duine den Lucht Siúil, claonadh gnéis, cumas, míchumas nó stádas socheacnamaíoch.   Tugtar an deis chéanna do gach dalta rollú inár scoil i gcomhréir leis an Acht Oideachais (Ligean isteach i Scoileanna) (2018) forléirithe de réir alt 3 d'Acht um Stádas Comhionann 2000.  Nuair atá daltaí ar an rolla, féachtar inár scoil, Scoil Phobail Mhic Dara leis na deiseanna céanna a chur ar fáil do gach dalta a bheith rannpháirteach sa churaclam agus i saol na scoile agus sa phobal áitiúil.

Cuirtear timpeallacht shlán fhisiciúil agus shóisialta ar fáil inár scoil, Scoil Phobail Mhic Dara a chothaíonn ceangal láidir i measc phobal na scoile agus an pobal i gcoitinne. Féachaimid cur ar chumas gach dalta barr a gcumais a bhaint amach gan beann ar fhéiniúlacht nó cúlra. Cuirtear oideachas lán-ionchuimsithe chun cinn inár scoil ina n-aithnítear an iliomad féiniúlachtaí, creideamh agus luachanna daltaí, tuismitheoirí agus baill den fhoireann. Ullmhaímid saoránaigh atá leathanaigeanta, a bhfuil tuiscint acu ar chultúir, atá freagrach agus a bhfuil meas acu ar chomhluachanna.

Is scoil il-sainchreidmheacha í ár scoil agus fáiltímid roimh dhaltaí de gach reiligiún agus creideamh, bíonn meas againn orthu agus tacaímid leo.  Tugtar oideachas reiligiúnach, adhradh reiligiúnach agus obair an tSéiplínigh ar fad le chéile chun an cuspóir a bhí le bunú na scoile, ráiteas misin na scoile agus riachtanais na ndaltaí laistigh den scoil a léiriú.  Déantar meon saintréitheach na scoile a léiriú go praiticiúil trí ghníomhaíochtaí tréadacha, liotúirgeacha agus for-rochtana sóisialta a sholáthar, mar is cuí, do gach dalta.

I Scoil Phobail Mhic Dara, déanaimid an chomhpháirtíocht, comhoibriú agus comhbhá a chothaíonn ár ndaoine óga agus trína ndéantar iad a fhorbairt i bpobal ina bhfuil féinchúram agus féinmheas mar aon le cúram agus meas ar dhaoine eile agus don timpeallacht ina bhunús dár meoin a cheiliúradh.

## **Ráiteas maidir le hIontráil**

Ní dhéanfaidh Scoil Phobail Mhic Dara idirdhealú maidir le dalta a ligean isteach i scoil ar bhonn aon cheann díobh seo a leanas:

1. inscne an dalta nó an iarratasóra i leith an dalta lena mbaineann,
2. stádas sibhialta an dalta nó an iarratasóra i leith an dalta lena mbaineann,
3. stádas teaghlaigh an dalta nó an iarratasóra i leith an dalta lena mbaineann,
4. gnéaschlaonadh an dalta nó an iarratasóra i leith an dalta lena mbaineann,
5. reiligiún an dalta nó an iarratasóra i leith an dalta lena mbaineann,
6. bunús mhíchumas an dalta nó an iarratasóra i leith an dalta lena mbaineann,
7. cine an dalta nó an iarratasóra i leith an dalta lena mbaineann,
8. dalta nó iarratasóir ó phobal an lucht siúil i leith an dalta lena mbaineann, nó
9. riachtanais speisialta oideachais a bheith ag an dalta nó ag an iarratasóir i leith an dalta lena mbaineann.

De réir Alt 61 (3) den Acht Oideachas 1998, forléireofar ‘foras stádais shibhialta', 'foras míchumais', 'leithcheal', 'foras stádas teaghlaigh', 'foras inscne', 'foras cine', 'foras reiligiúin', 'foras gnéaschlaonta' agus 'foras pobail Taistil' de réir alt 3 den Acht um Stádas Comhionann 2000.

Comhoibreoidh Scoil Phobail Mhic Dara leis an gComhairle Náisiúnta um Oideachas Speisialta i gcomhlíonadh feidhmeanna na Comhairle faoin Acht um Oideachas do Dhaoine a bhfuil Riachtanais Speisialta Oideachais Acu 2004 maidir le soláthar oideachais do leanaí a bhfuil riachtanais speisialta oideachais acu, lena n-áirítear soláthar agus feidhmiú rang nó ranganna speisialta nuair a iarrann an Chomhairle a leithéid.

Comhlíonfaidh Scoil Phobail Mhic Dara le haon ordúchán a sheirbheálfar ar an bpátrún nó ar an mbord, de réir mar is ábhartha, faoi alt 37A agus le haon ordúchán a sheirbheálfar ar an mbord faoi alt 67(4)(b) den Acht Oideachais.

## **Na catagóirí de Riachtanais Speisialta Oideachais a ndéantar freastal orthu sa scoil/sa rang speisialta**

Ní bhaineann.

## **Daltaí a Ligean Isteach**

Ligfidh an scoil seo isteach gach dalta atá ag lorg iontrála ach amháin sna cásanna a leanas –

1. i gcás ina bhfuil ró-éileamh ar an scoil (féach [alt 6](#_Ró-iarratas_(ní_mór) thíos le haghaidh tuilleadh sonraí)
2. i gcás go dteipeann ar thuismitheoir dalta, nuair a éilíonn an príomhoide é de réir alt 23(4) den Acht Oideachais (Leas) 2000, a dhearbhú i scríbhinn go bhfuil cód iompair na scoile inghlactha dó nó di agus go ndéanfaidh sé nó sí gach iarracht réasúnach lena chinntiú go gcomhlíonfaidh an dalta an cód sin

## **Ró-iarratas (ní mór do gach scoil an chuid seo a chomhlánú, scoileanna nach measann go mbeidh ró-eileamh orthu san áireamh)**

Sa chás go bhfuil ró-éileamh ar an scoil, déanfaidh an scoil na critéir roghnaithe a leanas a chur i bhfeidhm san ord ina bhfuil siad thíos maidir leis na hiarratais a fhaightear laistigh den amlíne chun iarratais a fháil mar atá leagtha amach i bhfógra iontrála na scoile agus na hiarratais ar chead isteach á gcinneadh aici.

1. Scoláirí a d’fhreastas ar na bunscoileanna in abhantracht thraidisiúnta na scoile- Scoil Mhuire, Carna, Scoil Náisíunta na hAirde Móire, Scoil N. Ciarán, Cill Chiaráin, Scoil Cholmáin, Muigh-Inis, Scoil na hAirde Thiar, Aird Thiar, Scoil Threasa, An Caiseal.
2. Dearthar nó Dreifiúr do scoláirí atá ag freastal ar an scoil cheanna féin nó a bhí.
3. Clann le iar-scoláirí a d’fhreastal ar an scoil sna blianta siar.

Sa chás go bhfuil beirt daltaí nó níos mó ceangailte le haghaidh áite nó áiteanna in aon cheann de na catagóirí critéir roghnúcháin thuas (agus líon na n-iarratasóirí níos mó ná líon na n-áiteanna atá fágtha), beidh feidhm ag na socruithe a leanas:

1. Crannchur

## **An méid nach mbreithneofar ná nach gcuirfear san áireamh**

De réir alt 62(7)(e) den Acht Oideachais 1998, ní dhéanfaidh an scoil aon cheann díobh seo a leanas a bhreithniú ná a chur san áireamh agus iarratais ar chead isteach á gcinneadh nó nuair a bhíonn dalta á c(h)ur ar liosta feithimh le haghaidh iontrála sa scoil.

Ní mór do scoileanna pointí (a) go (g) a chuimsiú anseo. Tá eisceachtaí teoranta ann ó chúis díobh seo a bhfuil aibhsiú dearg orthu agus ní mór do scoileanna na heisceachtaí a bhaineann leo a choinneáil agus iad sin nach mbaineann a scriosadh:

1. freastal roimh ré ag dalta ar réamhscoil nó ar sheirbhís réamhscoile, lena n-áirítear naíonraí,
2. íocaíocht táillí nó ranníocaíochtaí (cibé slí a dtuairiscítear é) leis an scoil;
3. cumas, scileanna nó inniúlacht acadúil an dalta;

seachas i ndáil le:

* ligean isteach i scoil Ghaeilge, de réir fhorálacha alt 62(9) den Acht

1. gairm, stádas airgeadais, cumas acadúil, scileanna nó inniúlacht tuismitheoirí dalta;
2. ceanglas go bhfreastalóidh dalta, nó a t(h)uismitheoirí ar agallamh, lá oscailte nó cruinniú eile mar choinníoll iontrála;
3. ceangal dalta leis an scoil de bhua duine dá t(h)eaghlach nó dá teaghlach ag freastal ar an scoil nó a bhí ag freastal ar an scoil roimhe sin;
4. an dáta agus an t-am ar ghlac an scoil le hiarratas iontrála,

Tá sé sin faoi réir an iarratais a bheith faighte ag am ar bith le linn na tréimhse a shonraítear chun iarratais a fháil mar atá leagtha amach i bhfógra iontrála bliantúil na scoile don scoilbhliain lena mbaineann.

Tá sé sin faoi réir freisin ag an scoil tairiscintí a dhéanamh bunaithe ar liostaí feithimh reatha (suas go dtí an 31ú Eanáir 2025 amháin).

## **Cinntí ar iarratais**

Béidh na cinntí go léir maidir le hiarratais ar iontráil chuig Scoil Phobail Mhic Dara bunaithe ar na nithe a leanas:

* Polasaí iontrála na scoile
* Fógra iontrála bliantúil na scoile (nuair is cuí);
* An fhaisnéis a chuir an t-iarratasóir ar fáil i bhfoirm iarratais oifigiúil na scoile a fuarthas le linn na tréimhse atá sonraithe inár bhfógra iontrála bliantúil chun iarratais a fháil;

(Féach [alt 14](#_Iarratais_Dhéanacha) thíos maidir le hiarratais a fuarthas lasmuigh den tréimhse iontrála agus [alt 15](#_Nósanna_imeachta_maidir)thíos maidir le hiarratais ar áiteanna i mblianta seachas an grúpa ligthe isteach.)

Ní úsáidfear critéir roghnúcháin nach n-áirítear inár bpolasaí iontrála scoile chun cinneadh a dhéanamh maidir le hiarratas ar áit inár scoil.

## **Cinntí a chur in iúl d'iarratasóirí**

Cuirfear iarratasóirí ar an eolas i scríbhinn maidir le cinneadh na scoile, laistigh den amlíne atá leagtha amach san fhógra bliantúil iontrála.

Mura dtairgtear áit do dhalta inár scoil, cuirfear na cúiseanna nár tairgeadh áit dó nó di ar fáil i scríbhinn don iarratasóir, lena n-áirítear, nuair is infheidhme, sonraí maidir le rangú an dalta i gcoinne na gcritéar roghnúcháin agus na sonraí faoi áit an dalta ar an liosta feithimh don scoilbhliain lena mbaineann.

Cuirfear iarratasóirí ar an eolas faoin gceart chun athbhreithniú/ceart achomhairc a lorg maidir le cinneadh na scoile (féach [alt 18](#_An_ceart_chun)thíos le haghaidh tuilleadh sonraí).

## **Glacadh le tairiscint áite ag iarratasóir**

Agus tairiscint iontrála á glacadh agat ó Scoil Phobail Mhic Dara, ní mór duit an méid a leanas a léiriú—

(i) cé acu an bhfuil nó nach bhfuil glactha agat le tairiscint iontrála ar scoil nó ar scoileanna eile. Má ghlac tú le tairiscint den sórt sin, ní mór duit sonraí na tairisceana nó na dtairiscintí lena mbaineann a chur ar fáil freisin.

(ii) cé acu an bhfuil iarratas déanta agat ar thairiscint iontrála ó scoil nó ó scoileanna eile nó cé acu an bhfuil tú ag feitheamh lena dheimhniú, agus má tá, ní mór duit sonraí na scoile nó na scoileanna eile lena mbaineann a sholáthar.

## **Cúinsí nach féidir tairiscintí a dhéanamh ina leith nó a tharraingt siar**

Ní féidir le Scoil Phobail Mhic Dara tairiscint iontrála a dhéanamh ná a tharraingt siar sna cásanna a leanas —

1. déantar amach go bhfuil an fhaisnéis atá san iarratas bréagach nó míthreorach.
2. teipeann ar iarratasóir glacadh le tairiscint iontrála ar nó roimh an dáta atá leagtha amach i bhfógra iontrála bliantúil na scoile.
3. má theipeann ar thuismitheoir dalta, nuair a éilíonn an príomhoide é de réir alt 23(4) den Acht Oideachais (Leas) 2000, a dhearbhú i scríbhinn go bhfuil cód iompair na scoile inghlactha dó nó di agus go ndéanfaidh sé nó sí gach iarracht réasúnach lena chinntiú go gcomhlíonfaidh an dalta an cód sin; nó
4. teipeann ar iarratasóir riachtanais a chomhlíonadh chun 'glacadh le tairiscint' mar atá leagtha amach in [alt 10](#_Glacadh_le_tairiscint)thuas.

## **Sonraí a roinnt le scoileanna eile**

Ba chóir d'iarratasóirí a bheith feasach go gceadaítear le hAlt 66(6) den Acht Oideachas (Iontráil Scoileanna), 2018 comhroinnt sonraí idir scoileanna d'fhonn iontráil éifeachtach daltaí a éascú.

## **Liosta feithimh i gcás ró-iarratais**

I gcás go mbeidh níos mó iarratas ar an scoilbhliain lena mbaineann ná na háiteanna atá ar fáil, tiomsófar liosta feithimh de dhaltaí nár éirigh lena n-iarratas ar iontráil chuig Scoil Phobail Mhic Dara mar gheall ar ró-éileamh ar an scoil agus beidh siad bailí don scoilbhliain ina bhfuil cead isteach á lorg.

Tá socrúchán ar liosta feithimh Scoil Phobail Mhic Dara san ord tosaíochta a shanntar d'iarratais na ndaltaí tar éis don scoil na critéir roghnúcháin a chur i bhfeidhm de réir an pholasaí iontrála seo.

Déanfar tairiscintí maidir le haon áiteanna ina dhiaidh sin a bheidh ar fáil don scoilbhliain agus lena linn a bhfuil cead isteach á lorg ina leith maidir leis na daltaí sin ar an liosta feithimh, de réir an oird tosaíochta ar cuireadh na daltaí ar an liosta.

## **Iarratais Dhéanacha**

Breithneofar agus déanfar cinneadh ar gach iarratas ar chead isteach a fhaightear tar éis an dáta deiridh mar atá leagtha amach san fhógra iontrála bliantúil de réir pholasaí iontrála ár scoile, de réir an Achta um Iontrálacha Scoile 2018 agus de réir aon rialacháin a rinneadh faoin Acht sin.

## **Nósanna imeachta maidir le daltaí a ligean isteach i mblianta eile agus le linn na scoilbhliana**

Caithfidh iarratasóirí a chuireann iarratas isteach ar aistriú ó scoil iar-bhunoideachais ar bith chuig bliainghrúpa i Scoil Phobail Mhic Dara:

* Gach critéar faoi Alt 5 a chomhlíonadh;

**NB:** Is ag tuismitheoir(í) amháin atá an cead iarratas a dhéanamh: Tá an bhrí chéanna ag tuismitheoir is atá san Acht Oideachais, 1998, lena n-áirítear tuismitheoir altrama, caomhnóir arna cheapadh nó arna ceapadh faoi na hAchtanna um Chaomhnóireacht Leanaí, 1964 go 1997.

Ach a mbeidh gach mac léinn atá ag aistriú cláraithe sa scoil, buailfidh siad leis an gCeann Bliana, leis an Séiplíneach nó leis an Treoirchomhairleoir chun tacú leo san aistriú scoile.

## **Dearbhú maidir le gan táillí a ghearradh**

Ní ghearrfaidh bord Scoil Phobail Mhic Dara ná aon duine a ghníomhaíonn thar a cheann táillí ar íocaíocht nó ní lorgeoidh sé nó sí íocaíocht ná ranníocaíocht (cibé slí a dtuairiscítear) mar choinníoll de -

1. iarratas ar dhalta a ligean isteach sa scoil, nó
2. iontráil nó clárú leanúnach dalta sa scoil.

## **Socruithe maidir le daltaí nach bhfreastalaíonn ar theagasc reiligiúnach**

Cuireann Scoil Phobail Mhic Dara *oideachas reiligiúnach* ar fáil i ngach bliainghrúpa mar go gcuireann sé forbairt iomlánaíoch na ndaltaí chun cinn agus go bhfuil sé ábalta cur lena bhfolláine ar bhealach dearfach ag teacht le prionsabail Chreat na Sraithe Sóisearaí agus na Sraithe Sinsearaí agus de réir mheoin an Ghníomhais Iontaobhais. Éascaíonn sé na luachanna intleachta, sóisialta, mothúchánacha, spioradálta agus forbairt mhorálta daltaí agus spreagann sé meas a bheith ar gach ball i bpobail na scoile. Ina theannta sin, tacaíonn *oideachas reiligiúnach* le gné 'il-sainchreidmheach' éitis ár scoile mar go dtugann sé deis do dhaltaí páirt a ghlacadh i gceisteanna a bhaineann lena gcreideamh reiligiúnach nó neamhreiligiúnach féin nó daltaí eile.

Tá sé tábhachtach sa chomhthéacs sin go dtuigtear an difear idir *'oideachas reiligiúnach'*agus *'treoir reiligiúnach'*:

* Tá *oideachas reiligiúnach*oscailte go gach dalta cibé gealltanas atá déanta acu do reiligiún nó cruinneshamhail ar leith*.* Tá mar aidhm leis cur le forbairt spioradálta agus forbairt mhorálta gach dalta ar chomhchéim.
* Is treoir í *treoir reiligiúnach* atá de réir deasghnáth, cleachtaí agus teagasc reiligiúin nó sainchreidimh **faoi leith**a thabhairt do dhaltaí den traidisiún reiligiúin sin a thabhairt le fios.

I bhfianaise go bhfuil Oideachas Reiligiúnach seachas Treoir Reiligiúnachcurtha sa chlár ama ar fud ár scoile ag gach leibhéal ní thagann an riachtanas dlí go gcaithfear comhairle a thabhairt maidir leis an rogha gan páirt a ghlacadh i treoir reiligiúnach chun cinn.

## 

## **An ceart chun athbreithnithe/achomhairc**

**Athbhreithniú ar chinntí an Bhord Bainistíochta**

Féadfaidh tuismitheoir mac léinn, nó i gcás mac léinn a bhfuil 18 mbliana d'aois slánaithe aige/aici féadfaidh sé/sí a iarraidh ar an mbord athbhreithniú a dhéanamh ar an gcinneadh áit sa scoil a dhiúltú. Ní mór iarratais den gcineál sin a dhéanamh de réir Alt 29C den Acht Oideachais 1998.

Tá an t-amlíne ina gcaithfear athbhreithniú den gcineál sin a iarraidh agus na ceanglais eile a bhaineann maidir le hathbhreithnithe den gcineál sin leagtha amach sna nósanna imeachta arna gcinneadh ag an Aire faoi alt 29B den Acht Oideachais 1998 atá foilsithe ar shuíomh gréasáin na Roinne Oideachais agus Scileanna.

Déanfaidh an Bord athbhreithnithe den gcineál sin de réir na nósanna imeachta a rialaítear faoi Alt 29B i gcomhair le Alt 29C den Acht Oideachais 1998.

**Tabhair faoi deara:** Sa chás gur diúltaíodh áit d'iarratasóir mar gheall ar ró-éileamh ar áiteanna sa scoil, ní mór don iarratasóir iarraidh ar an mbord bainistíochta **athbhreithniú ar an gcinneadh** sin a dhéanamh roimh achomharc a dhéanamh faoi alt 29 den Acht Oideachais 1998.

Sa chás gur diúltaíodh áit d'iarratasóir mar gheall ar chúis seachas ró-éileamh ar áiteanna sa scoil, féadfaidh an t-iarratasóir iarraidh ar an mbord bainistíochta **athbhreithniú ar an gcinneadh** sin a dhéanamhroimh achomharc a dhéanamh faoi alt 29 den Acht Oideachais 1998.

**Ceart achomhairc**

Faoi Alt 29 den Acht Oideachais 1998, féadfaidh tuismitheoir mac léinn, nó i gcás mac léinn a bhfuil 18 mbliana d'aois slánaithe aige/aici, féadfaidh sé/sí achomharc a dhéanamh ar chinneadh na scoile seo áit sa scoil a dhiúltú.

Is féidir achomharc a dhéanamh faoi Alt 29 (1)(c)(i) den Acht Oideachais 1998 sa chás gur diúltaíodh áit d'iarratasóir mar gheall ar ró-éileamh ar áiteanna sa scoil.

Is féidir achomharc a dhéanamh faoi Alt 29 (1)(c)(ii) den Acht Oideachais 1998 sa chás gur diúltaíodh áit d'iarratasóir mar gheall ar chúis seachas ró-éileamh ar áiteanna sa scoil.

Sa chás gur diúltaíodh áit d'iarratasóir mar gheall ar ró-éileamh ar áiteanna sa scoil, **ní mór** don iarratasóir iarraidh ar an mbord bainistíochta **athbhreithniú ar an gcinneadh** sin a dhéanamh **roimh achomharc a dhéanamh** faoi alt 29 den Acht Oideachais 1998. (féach Athbhreithniú ar chinntí an Bhord Bainistíochta)

Sa chás gur diúltaíodh áit d'iarratasóir mar gheall ar chás seachas ró-éileamh ar áiteanna sa scoil, féadfaidh an t-iarratasóir iarraidh ar an mbord bainistíochta **athbhreithniú ar an gcinneadh** sin a dhéanamh roimh achomharc a dhéanamh faoi alt 29 den Acht Oideachais 1998. (féach Athbhreithniú ar chinntí an Bhord Bainistíochta)

Déanfar achomhairc faoi Alt 29 den Acht Oideachais 1998 a mheas agus a chinneadh ag coiste neamhspleách achomhairc arna cheapadh ag an AIre Oideachais agus Scileanna.

Tá an t-amlíne ina gcaithfear achomharc den gcineál sin a iarraidh agus na ceanglais eile a bhaineann maidir le hachomhairc den gcineál sin leagtha amach sna nósanna imeachta arna gcinneadh ag an Aire faoi alt 29B den Acht Oideachais 1998 atá foilsithe ar shuíomh gréasáin na Roinne Oideachais agus Scileanna.